Селестен Френе
Селестен Френе (, 15 октомври 1896 – 8 октомври 1966) е френски педагог-реформатор.

Ранни години 
Френе е роден в Прованс като 5-о дете от семейство с 8 деца. Неговите училищни дни са трудни и това оказва влияние върху методите му на обучение и желание за реформи. През 1915 година влиза във Френската армия и е ранен, след което става пацифист. През 1920 година става начален учител в село Le Bar-sur-Loup, където започва да развива методите си на обучение.

Образователни реформи 
През 1923 година Френе използва печатарската преса за подпомагане на обучението поради затруднения си говор, резултат от раняването през войната. Той печата текстове и училищни вестници за учениците си. Децата трябва сами да съставят работите си, да дискутират и редактират групово преди да ги представят. Те редовно излизат от класната стая и отиват на излети. Вестниците се обменят с такива от други училища. Постепенно колективните текстове се оформят в училищни книги.

Френе основава учителски съюз CEL през 1924 година, от който произлиза учителското движение Ecole modern trend. Целта на CEL е да промени обучението отвътре чрез обединение на учителите.

Методите на обучение на Френе са варианти на официалната политика на Националния съвет за обучение и той открива собствено училище във Ванс (Vence) през 1935 година.

Принципи на Френе 
 Педагогика чрез работа: учениците да се окуражават, да учат чрез създаване на продукти или осигуряване на продукти, или осигуряване на обслужване.
 Обучение, базирано на опита: дейност, базирана на опита и грешката.
 Кооперативно обучение: учениците се кооперират в дейността.
 Центрове по интереси: интересите на децата и естественото любопитство са отправни точки за процеса на обучение.
 Естествен метод: автентично обучение чрез използване на реалния опит на децата.
 Демокрация: децата се учат да носят отговорност за своята работа и за цялата общност чрез използване на демократично самоуправление.

Наследство 
Работата на Френе е известна като „Педагогиката на Френе“ или „Движенията за съвременно училище“ и се прилага в много страни по света.

Външни препратки 
 Статия за С. Френе
 Сайт за историята на педагогиката на Френе 
 www.uic.nnov.ru 

Френски педагози
Участници във Френската съпротива
Хора от Прованс-Алпи-Лазурен бряг